Alpo Halme

Alpo Artturi Halme (s. 17. joulukuuta 1929 Viiala) on suomalainen arkkitehtiKuka kukin on 2003, s. 172. Helsinki 2002.  ja professori, joka on tullut tunnetuksi rakennusakustiikan tutkimuksen, suunnittelun ja opetuksen uranuurtajana Suomessa.Henkilökuvassa Heikki Helimäki. Betoni-lehti 4/2004, s. 48. (PDF) Viitattu 4.1.2017.

Halme on suunnitellut satojen konserttisalien, teatterien, monikäyttösalien ja suurhallien akustiikkaa. Sen lisäksi hän on toiminut ääneneristysrakenteiden, yleisen meluntorjunnan,
LVI-laitteiden ääniongelmien ja vaikeiden tilojen äänentoistojärjestelmien suunnittelun parissa.

Alpo Halme toimi 25 vuotta Teknillisen korkeakoulun arkkitehti- ja rakennusosaston akustiikan erikoisopettajana. Vuonna 1988 oppilaitos myönsi hänelle tekniikan kunniatohtorin arvon.Halme, Alpo: Musiikki- ja puhesalien akustisen suunnittelun vaiheita 1900-luvulla.  Tekniikan Waiheita 2/2009. Viitattu 4.1.2017. Vuonna 1993 Halmeelle myönnettiin Vantaan kulttuuripalkinto.Vantaa-palkinto johtavalle akustikolle, Arkkitehti Alpo Halme luo edellytykset musiikki- ja teatterinautinnoille. Helsingin Sanomat 14.12.1993. Viitattu 4.1.2017.

Halme työskenteli 1950-luvun alussa opintojensa ohessa  Toivo Jäntin arkkitehtuuritoimistossa. Myöhemmin hän oli osakkaana Insinööritoimisto Paavo Arni
& Co:ssa ja perusti vuonna 1964 yhä toimivan yrityksensä Arkkitehtitoimisto Alpo Halme Oy.

Kirjallisia teoksia
Rakennus- ja huoneakustiikka, Teknillisen korkeakoulun ylioppilaskunta, 1970.
Koulujen rakennus- ja huoneakustiikka, VTT 1972. .
Asuminen ja ääneneristys. Asuntohallitus, 1974.
Rakennus- ja huoneakustiikka : meluntorjunta, Otakustannus 1977, tarkistettu painos 1981, muuttamaton lisäpainos 1987. .
Ilmastoinnin äänitekniikka, yhdessä Olli Seppäsen kanssa, Suomen LVI-liitto, 2002. .
Ääneneristyksen toteuttaminen, yhdessä Eija Halme-Salon kanssa, Suomen rakennusinsinöörien liitto, 1984. .

Lähteet

Aiheesta muualla


Luokka:Suomalaiset arkkitehdit
Luokka:Akustiikan suunnittelijat
Luokka:Vuonna 1929 syntyneet
Luokka:Elävät henkilöt
Luokka:Suomalaiset tietokirjailijat
Luokka:Teknillisen korkeakoulun professorit
Luokka:Suomalaiset professorit